Juan Carlos Lemus
Juan Carlos Lemus García (sündinud 6. mail 1965) on Kuuba endine poksija. Lemus oli kokku kahekordne Kuuba meister - II kergekeskkaalus (kuni 67 kg) 1988. aastal ja I keskkaalus (kuni 71 kg) 1990. aastal. Lemus võitis I keskkaalus (kuni 71 kg) 1992. aasta Barcelona olümpiamängude poksivõistlustel kuldmedali ja tuli olümpiavõitjaks. Lemus võitis I keskkaalus (kuni 71 kg) 6. maailmameistrivõistlustel (Sydney, 1991) kuldmedali ja tuli maailmameistriks. Ta osales II kergekeskkaalus (kuni 67 kg) 5. maailmameistrivõistlustel (Moskva, 1989), kuid kaotas 2. ringis oma kohtumise hilisemale hõbemedalivõitjale Siegfried Mehnertile (Ida-Saksamaa) ja jäi edasisest medaliheitlusest välja. Lemus elab praegu (veebruar 2012) Kanaari saartel.